Den spaenschen staet in dese quartieren, is Jegenwoordich slecht genoecht geene schepen sijn dit Jaer uijt Manilha verscheenen, een nieuwen Gouverneur Francis co Sares de figueroa, is met twee galeijen gearriveert, waer aff d' eene met den verlosten naer Manilsa gekeert, ende d'ander overgebleven is, de Victualie ende nootwendicheden, quam haer in elff verscheijden Joncxkens, onder Convoij der Galeijen toegevoert, maer hebben die met soo wel connen beschermen, oft ses derselver sijn in onse 16 41
onse, der Macquian en Batsjanesen handen vervallen, Hier door is Honger en Commer aen dien Cant geen gebreck, de twee galeijen die int vaerwater hebben, worden maer gebruijckt, om van alle Canten Sagu te vsamelen, daer met haer Hongerige garnisoenen meest den mont ophouden.
Ende voorwaer bij aldien de Batavise constitutie gedooght, dat sijne Ede. op ons gedaen versoeck, van vroech en rijckel sterck secours sal gelieven te letten, en t' geluck ons dan wilde begunstigen, dat noch eenmael diergelijcken affbreuck quamen te lijden, Is te bedencken dat meerendeels met haer soude gedaen sijn, daerom met des te grooter verlangen, de middelen daertoe, t' sijner tijt sullen, te gemoet sien.